Uwanja wa michezo wa Free State

Uwanja wa michezo wa Free State kwa sasa unatambulika kama Uwanja wa Toyota kwa masuala ya ufadhili na hapo zamani ilifahamika kama (Vodacom Park). Ni uwanja unaopatikana Bloemfontein, Afrika Kusini na unatumika mahususi kwa ajili ya mchezo wa raga na mara nyingine hutumika kwa ajili ya michezo ya soka. Ilitengenezwa mnamo mwaka 1995 kwa ajili ya kombe la dunia la raga na ilikuwa moja ya viwanja vilivyotumika kwa kombe la dunia la FIFA mwaka 2010. Watumizi wapangaji wa msingi wa uwanja huu kwa mchezo wa raga ni wafuatao: Cheetahs umoja wa raga wanao wakilisha jimbo la Free state na ghuba ya kaskazini katika mashindano ya kimataifa ya Pro14. Free State Cheetahs, washiriki wa kombe la ndani la Currie. Watumiaji (wapangaji) wa msingi wa shirikisho la mpira wa miguu katika uwanja huu ni: Klabu ya Bloemfontein Celtic F.C wanaocheza ligi ya ndani ya Afrika Kusini. Kombe la dunia la raga ya 1995 Ilikuwa miongoni mwa viwanja vilivyotumika kwa kombe la dunia la raga ya mwaka 1995. Mzunguko wote wa kwanza wa kundi C ulichezwa katika uwanja huu. Kombe la mataifa Afrika ya 1996 Uwanja wa michezo wa Free state ilikuwa miongoni mwa viwanja vilivyotumika kwa kombe la mataifa ya Afrika ya mwaka 1996. Mechi ya makundi sita(6) na mechi ya robo fainali zilichezwa katika uwanja huu. Kombe la shirikisho la FIFA ya mwaka 2009 Uwanja wa Free state ulikuwa moja wapo ya viwanja vilivyotumika kwa michezo ya shirikisho la FIFA ya mwaka 2009. Kombe la Dunia la FIFA mwaka 2010 Kabla ya kombe la dunia la FIFA mwaka 2010, upanuzi wa kwanza ulifanyika katika upande wa magharibi mwa uwanja na kuongeza uwezo wa kubeba mashabiki kutokea 36,538 hadi 40,911. Bloemfontein walipokea kiasi cha fedha R221 milioni kwa ajili ya kuboresha uwanja. Japo makadirio ya fedha yalikuwa R245 milioni, jiji liliamua kufidia kiasi kilichobaki. Zabuni zilitangazwa mwezi Februari na Machi mwaka 2007. Maboresho yalianza Julai 2007. Marejeo